Taṣebḥit, iffeɣ ad iruḥ, ɣer ugellid. Arraw-is d tmeṭṭut-being, ǧǧeɛlulgen deg yicuḍaḍ n ubernus-is akken ad t-snedmen. Ttrun, ttɛeggiḍen. Teqqar-as tmeṭṭut-is: “Ttxil-k! ur aɣ-ttaǧǧa ara, ala keč I nesɛa, ulac ɛemmi-k, ulac gma-k. ma inɣa-k menhu d leqrar-nneɣ! Anwa ara ɣ-yilin d lmendad?” Ɛli, ittkel ɣef yiman-is, imi segmi d-ikker d agellil. Ittidir ala deg tirga d yisirmen ur nḍerru. Tin Ɣur-s am netta am wiyiḍ: mmuten ddren. D acu ara yaggad win immuten!